עבדו דיאלו

עבדו דיאלו (בצרפתית: Abdou Diallo; נולד ב-4 במאי 1996) הוא כדורגלן צרפתי-סנגלי, המשחק בעמדת הבלם בר.ב. לייפציג ובנבחרת סנגל.

קריירת מועדונים

מונקו והשאלה לזולטה ורכם
דיאלו נולד בטור שבצרפת, למשפחה ממוצא סנגלי. אחיו הצעיר של דיאלו הוא הכדורגלן איברהים דיאלו. ושיחק במחלקות הנוער של הקבוצות האזוריות, עד בשבגיל 15 הצטרף לאקדמיית הנוער של מונקו. ב-28 במרץ 2014 חתם דיאלו על חוזהו המקצועני הראשון, כאשר במעמד החתימה אמר עליו ואדים וסיליב, ש"הוא מתאים באופן מושלם לפרויקט שלנו. יש לו כישרון רב, ואנחנו מקווים שהוא ימשיך להתפתח יחד עם השחקנים הנהדרים שיש לנו במונקו". ב-14 בדצמבר באותה שנה ערך דיאלו את הופעת הבכורה שלו במועדון, שהחליף את ברנרדו סילבה בתוספת הזמן של הניצחון של קבוצתו על אולימפיק מארסיי. ביוני 2015 הושאל דיאלו לזולטה ורכם למשך עונת 2015–2016, שם גם נוסה בעמדות ההתקפה - בהן כבש שלושה שערים ב-33 הופעות ליגה באותה עונה. בסיום אותה עונה חזר למונקו, ובעונה העוקבת הופיע בחמישה משחקים וזכה באליפות הליגה.

מיינץ
ב-14 ביולי 2017, חתם דיאלו במיינץ מהבונדסליגה לחוזה של חמש שנים. ב-9 בספטמבר כבש דיאלו את שערו הראשון במדי המועדון במסגרת הליגה, בניצחון 1–3 על באייר לברקוזן. גם בעונה זו, נוסה דיאלו במגוון עמדות - בקישור ובהגנה, ופתח ב-27 משחקי ליגה.

בורוסיה דורטמונד
ב-26 ביוני 2018, חתם דיאלו על חוזה בדורטמונד לחמש שנים, כאשר למיינץ שולמו 28 מילוני אירו תמורתו. בריאיון לאחר החתמתו אמר שעוסמאן דמבלה שכנע אותו לחתום בקבוצה. ב-15 בספטמבר אותה שנה, כבש דיאלו את שערו הראשוו במדי השוורצגלבן בניצחון 1–3 על איינטרכט פרנקפורט.

פריז סן-ז'רמן
ב-16 ביולי 2019 חתם דיאלו בפריז סן-ז'רמן לחמש שנים, ותמורתו קיבלה דורטמונד 32 מיליון אירו.

ב-1 בספטמבר 2022 הושאל לר.ב. לייפציג.

נכלל בסגל נבחרת סנגל לטורניר מונדיאל 2022.

סגנון משחק 
דיאלו משחק בדרך כלל במרכז ההגנה. המנהל המקצועי של מיינץ, רוון שרודר, אמר עליו כי "הוא חזק בהגנה וחכם באתגר". מיכאל זורק, שמשמש באותו תפקיד בבורוסיה דורטמונד, אמר כי הוא "בלם מודרני, חזק ואינטליגנטי" וכי הוא יכול לשחק "עמוק יותר בהגנה ואף בקישור ההגנתי".

תארים 
מונקו
אליפות צרפת: 2016/2017

פריס סן ז'רמן
אליפות צרפת: 2019/20,2021/2022
הגביע הצרפתי: 2019/2020, 2020/2021
הסופר קאפ הצרפתי: 2019, 2020, 2022
גביע הליגה הצרפתית: 2019/2020

קישורים חיצוניים

הערות שוליים

כדורגלנים צרפתים
כדורגלנים סנגלים
בלמי כדורגל צרפתים
בלמי כדורגל סנגלים
כדורגלני מונקו
כדורגלני זולטה ורכם
כדורגלני מיינץ 05
כדורגלני בורוסיה דורטמונד
כדורגלני פריז סן-ז'רמן
כדורגלני נבחרת סנגל
צרפתים ממוצא סנגלי
כדורגלני גביע אפריקה לאומות 2021
כדורגלני מונדיאל 2022
כדורגלני ר.ב. לייפציג
צרפתים שנולדו ב-1996
סנגלים שנולדו ב-1996